《暗香 晚登燕子矶，寄蘋湘、漱泉》
清代·冯煦

数声怨笛。又无端唤我，来寻陈迹。点点峭帆，半带残阳下荒驿。

幽壑潜蛟自舞，浑怒卷、银涛千尺。甚绝磴、一线侵云，犹有晚樵识。

归客。正恻恻。数断角剩烽，总是离索。俊游记得。春草如烟上吟屐。

茸帽西风渐暝，空望极、危岑寒碧。算旧日、携酒处，去潮更急。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。